YLTÄKYLLÄINEN ELÄMÄ Tuhlaa elämäsi Jeesukseen 2/2
Hei! Tervetuloa ohjelman pariin.
Jatkan Tuhlaa elämäsi Jeesukseen -opetussarjaa.
Monet kokevat tuhlanneensa elämänsä virheisiin tai olosuhteisiin.
He kokevat, ettei heistä ole mihinkään.
Tutkimme Raamatusta prostituoitua, jolla oli rankka elämäntausta.
Silti hän koki Jeesuksen rakkauden valtavalla tavalla.
Jeesuksen elämän loppuhetkillä hän tuhlasi Häneen hajuvoidetta -
vuoden palkan arvosta.
Hän palveli Jeesusta voitelemalla tämän jalat.
Tänään tutkimme, miten Jeesus voi kääntää tuhlatut vuodet palvonnaksi, -
joka on Hänen silmissään kallisarvoista.
"Tuhlasit aarteesi Jeesukseen. Mitä tuhlausta!"
"Toimit hetken mielijohteesta."
"Teit hätiköidyn lupauksen, juoksit huoneeseesi ja hait alabasteripullon."
Toimit hetken mielijohteesta kotona tai kokouksessa.
Päätit omistaa elämäsi Jeesukselle ja rakentaa seurakuntaa.
Hetken mielijohteesta omistit koko elämäsi Jumalalle.
Ihmiset eivät aina ymmärrä uhria ja hintaa, joka päätöksellä on.
He arvostelevat sinua.
Kaikista ihmisistä juuri opetuslasten olisi pitänyt ymmärtää hinta.
He närkästyivät, sillä heillä oli myötätuntouupumus.
He eivät nähneet, mikä oli tärkeintä.
Heistä jotkut aloittivat keskustelun mutta kaikki menivät siihen mukaan.
Tätä tapahtuu johtajuudessa.
Olemme jossakin närkästyksen ja Jeesuksen välimaastossa.
Jeesus keskeytti heidät.
Hän sanoi oman tulkintani mukaan:
"Älkää puhuko Marialle näin. Hän teki minulle hyvän työn."
Jeesus odotti, kunnes he närkästyivät ja alkoivat arvostella naista.
Hän olisi voinut keskeyttää heidät heti.
Hän olisi voinut toimia heti, kun nainen tuli ja rikkoi alabasteripullon.
Hän odotti, jotta tulisi ilmi, mitä heidän sydämessään oli.
Kun johtaja on selvillä aarteestaan, -
muut alkavat ilmaista eriäviä mielipiteitä.
He eivät pidä opetuksesta tai johtamistyylistä.
On tärkeää ymmärtää, miten toimia siinä tilanteessa.
He närkästyivät ja alkoivat ilkeillä.
Petturi-Juudas sanoi: "Kuinka saatat tuhlata näin?"
Hänen äänensävystään kuulsi halveksunta.
"Olisimme voineet antaa rahat köyhille."
"Olisimme voineet auttaa muita, mutta sinä typerä nainen tuhlasit sen."
Hän luuli, että Jeesus olisi samaa mieltä.
Kannattaa olla varovainen sen suhteen, ketä arvostelee.
Seurakunnassa ei tarvita enää yhtään lisää arvostelijoita.
On aika lopettaa arvostelu ja kilpailu. Mennään eteenpäin yhdessä.
Se on tärkeää.
Jeesus antoi närkästyneisyyden tulla julki.
Hän ei antanut hälyn häiritä, mutta sitten siitä tuli henkilökohtaista.
Se alkoi vaikuttaa palvelijattareen, joka antoi aarteensa.
Sitten Hän puolusti naisen kaunista tekoa.
Toinen periaate, jonka nostan esiin, on ajan tuhlaaminen, -
ajan ylenpalttinen antaminen.
Olen oppinut tästä naisesta sen, -
että tämä oli laatuhetki.
Johtajan on käytettävä rajallinen aikansa laadukkaasti.
On ratkaisevan tärkeää tunnistaa laatuhetkiä.
On tärkeää, miten suhtautua ihmisiin, joita kohtaa.
Puolessa minuutissa voi halata, kertoa rukoilevansa toisen puolesta, -
antaa ylävitoset ja keskustella.
Tarvittaessa voi sopia tapaamisesta tai kahvitteluhetkestä.
Voi sopia laatuajasta. Sillä on suuri vaikutus.
Kun rumpalimme John Polland oli 12, vietin hänen kanssaan laatuaikaa.
Annoin hänelle puolituntisen rumputunnin joka tiistai 15:30.
Olin varannut sitä varten ajan ja paikan.
Tiesin, että hän piti rummuista. Vietin hänen kanssaan laatuaikaa.
Sen aikana kyselin hänen isänsä, siskojensa ja perheensä kuulumisia.
Ellei häntä ollut näkynyt nuorten- illassa, kysyin, missä hän oli ollut.
Hän sai tilaisuuden kertoa, mitä hän oli tehnyt.
Nyt saamme maistaa laatuajan hedelmää.
Usein meistä tuntuu, että kaikki haluavat meistä palan.
Emme osaa laittaa asioita tärkeysjärjestykseen, -
emme vaimojemme suhteen... Minulla on yksi vaimo. Selvennän sen.
Varmistan, että vietän laatuaikaa vaimoni ja kahden lapseni kanssa.
Kun nainen tuhlasi ylenpalttisen aarteensa Jeesukseen, -
Jeesus sanoi: "Muistan tämän ikuisesti."
"Tämä muistetaan siellä, missä ikinä evankeliumia julistetaan."
Se on ilmiömäistä.
Kun ymmärtää laatuajan merkityksen, kaikki muuttuu.
Jos on väsynyt, sen voi sanoa ääneen ja varata uuden ajan.
Ihmiset eivät ole ajatuksenlukijoita. Kyllä he ymmärtävät.
Tässä taannoin minulla oli hetki, jolloin olin väsynyt. En ollut uupunut.
Tarvitsin kahdenkeskistä aikaa Jumalan kanssa.
Oli maanantaiaamu. Menin rukoilemaan lempipaikkaani.
Tiistaina olin yhä väsynyt. Menin rukoilemaan. Täällä oli palavereita.
Kalenterini oli ihan täynnä.
Kukkuloilla tapasin miehen, joka oli lähes 70.
Hän oli ulkoiluttamassa koiraansa. Minä ulkoilutin meidän koiraamme.
Aloimme keskustella. Hän alkoi kertoa itsestään.
Päätin sulkea kaiken muun pois mielestäni -
ja keskittyä keskusteluun.
Johtajissa minua ärsyttää se, että kun heille puhuu, -
he katsovat ohitseni tai nypläävät puhelintaan eivätkä kuuntele.
Sekin on ärsyttävää, että he kutsuvat väärällä nimellä.
Se on tosi ärsyttävää.
On selvää, etteivät he ole tottuneita laatuaikaan.
Se on merkki myötätuntouupumuksesta.
Päätin väsymyksestä huolimatta keskittyä keskusteluun.
Keskityin siihen, mitä mies sanoo.
Mies kertoi olevansa kävelyllä siksi, -
koska hänen 30-vuotias poikansa oli uhannut tappaa itsensä.
Mies ei tiennyt, mitä tehdä.
Poika halusi ottaa yliannostuksen. Hän oli pyytänyt rahaa.
Mies laskeskeli: "Jos annan rahaa, ehkä hän vetää päänsä täyteen."
"Hän saattaa tehdä sen kotona, ja saatan ehtiä pelastamaan hänet."
"Ellen anna rahaa, hän menee huumeluolaan, enkä enää näe häntä."
Hänen aarteensa oli aika poikansa kanssa.
Hän oli sanonut: "Käyn kävelyllä. Mietitään sitten, mitä teemme."
Sen mies kertoi, kun keskityin häneen.
Sain sanoa: "Jeesus on todellinen ja ikuinen."
"Hän on tässä. Haluatko Hänet elämääsi?"
En sanonut: "Tule sunnuntaina klo 10:30."
Se olisi ollut väärin. Olin rukoillut seurakunnan ja muutosten puolesta.
Keskustelu auttoi minua keskittymään olennaiseen.
Rukoilimme yhdessä. Hän antoi elämänsä Jeesukselle.
Jumalan läsnäolo oli voimakkaampi kuin joissakin kokouksissa konsanaan.
Jumalan armo tuli. Hän alkoi itkeä. Minäkin murruin.
Sanoin: "Unohdetaan palaverini. Mennään poikasi luo."
"Kerromme hänelle Jeesuksesta."
Kävelimme kolmen korttelin matkan miehen talolle.
Lawrence haki poikansa yläkerran huoneesta. Poika oli juonut.
Keitimme kahvit. Istutimme hänet sohvalle. Raivasimme rojut syrjään.
Keskustelu kesti kolme tuntia.
Sen päätteeksi hän antoi elämänsä Jeesukselle.
Ajattelin, ettei keskustelu riitä. Poika tarvitsee apua.
Lupasin tulla uudelleen.
Meillä oli juuri alkamassa alfa-kurssi.
Lupasin hakea hänet ja mennä hänen kanssaan alfa-kurssille.
Kun johtaa ihmisiä uskoon, ei ikinä tiedä, näkeekö heitä enää.
Kun hain poikaa, Lawrence odotti pojan kanssa ulkona sateessa.
He olivat valmiita. He suorittivat 12-viikkoisen kurssin.
Kurssin jälkeen poika sanoi: "Sinun ei tarvitse olla minusta huolissasi."
"Olen pysyvä."
Kukaan ei ollut aiemmin sanonut olevansa pysyvä.
Johtajana sitä rukoilee, että ihmiset ymmärtävät sen.
Laitamme Lawrencen kuvan valkokankaalle.
Hänellä on punainen avoauto. Lainasimme sitä kuvauksia varten.
Nuo tytöt eivät ole hänen haareminsa.
He ovat seurakunnasta. Eikö olekin hienoa?
Ystävät sanoivat Lawrencelle: "Voisin tulla tuohon kirkkoon!"
"Tuo on mahtava seurakunta!"
"Järjestä minulle treffit vasemmanpuoleisen tytön kanssa."
Nykyään Lawrence hakee joskus lapseni koulusta.
Hänestä on tullut minulle kuin toinen isä.
Tapaan hänet kesken päivän, ja hän kertoo lapsenlapsistaan.
Joskus myöhästyn palavereista, mutta en välitä siitä, -
koska olen innoissani vuorovaikutuksesta.
Se on auttanut ymmärtämään, mikä on tärkeää.
Siitä on tullut johtajuuteni iskulause: "Missä on Lawrence?"
"Onko Lawrence jo jossakin solussa? Etsitään hänelle solu."
"Ymmärtääkö Lawrence, kuka Jeesus on? Tehdään töitä yhdessä."
Se auttaa meitäkin kehittymään.
Milloin viimeksi johdit jonkun Kristuksen luo?
En tarkoita alttarikutsua.
Älä käske ihmisiä johtamaan muita Kristuksen luo, jos et tee sitä itse.
Heitän teille haasteen.
Jotkut eivät pysty antamaan laatuaikaa itsestään, -
koska he ovat sairastuneet myötätuntouupumukseen.
Heidän täytyy saada menetetty rakkaus takaisin.
Kolmanneksi täytyy tuhlata lahjoja.
Maksimoi se, missä olet hyvä.
Minimoi se, missä et ole hyvä.
Haali ympärillesi ihmisiä, joilla on erilaisia lahjavarustuksia.
Opi tunnistamaan muiden vahvuudet ja lahjat
Ulota se myös niihin, jotka eivät ole vielä uskossa.
Etsi alullepanijoita ja maksimoi heidän lahjansa Valtakunnassa.
On tärkeä tunnistaa, mihin lahjat pitäisi käyttää.
Meillä on kiusaus pitää ideat ja aloitteet itsellämme.
Johtaja ei voi pidätellä mitään.
Olemme järjestäneet Stronger- konferensseja 12 vuoden ajan.
Kannamme Jeesuksen jalkojen juureen sen, missä olemme hyviä.
Tuhlaa elämäsi, lahjasi, aarteesi ja aikasi Jeesukseen.
Ihmiset närkästyvät varmasti.
Muista, että Jeesus sanoo sinulle: "Olet tehnyt minulle hyvän työn."
Ihmiset ovat ainoita asioita, jotka pysyvät ikuisesti.
Satsaa heihin. Lawrence on pysyvä.
Satsataan parhaamme siihen, mikä on pysyvää, -
ei siihen, mikä on katoavaista.
Maksimoidaan lahjoillamme se, mitä teemme Jumalalle.
Luodaan suunnitelmia. Mietitään, mitkä ovat lahjamme.
En ole hyvä laulaja. En johda ylistystä.
Joissakin seurakunnissa kannattaa aloittaa tästä.
Sillä tavalla kasvamme. Innostakaa vapaaehtoisia.
Jos pystymme siihen, saamme nähdä valtavaa synergiaa.
Ylistysryhmä nousee nyt lavalle.
Muistan erään vaikean keskustelun isäni kanssa Amerikassa.
Keskustelimme siitä, palvelisinko Jumalaa paikallisseurakunnassa.
Isä sanoi: "Tuhlaat elämäsi Jeesukseen."
Olin 22-vuotias. Isän lausahdus sai minut sekaisin.
Harkitsin liike-elämään tai musiikkialalle siirtymistä.
On tärkeää tietää eräs asia.
Pidä huoli siitä, -
että palvelet Jeesusta Kristusta huolimatta siitä, kuka vastaa.
Tyydytys tulee siitä vakaumuksesta.
Sanoin isälle: "Olet rakas. Minun on tuhlattava elämäni Jeesukseen."
Isä sanoi: "Ymmärrän, että olet kristitty."
"Jos annat elämästäsi kymmenen vuotta minulle," -
"saat miljoona dollaria kymmenen vuoden kuluttua. Sitten olet vapaa."
Se oli kiusaus. Olin silloin rahaton.
Lupasin isälle harkitsevani sitä.
Ajattelin muita vaihtoehtoja seura- kunnassa, mutta en saanut rauhaa.
Ne eivät tuntuneet minusta oikeilta.
Jumalan rauha vallitsee sydämessä. Kuuntele sitä.
Sanoin: "Isä, muutan aurinkoiseen Bradfordiin Englantiin."
Niinpä tulin. Paul otti minut armollisesti vastaan 1993.
Siihen aikaan täällä oli vaikeuksia eräiden ihmissuhteiden kanssa.
Tulin mukaan seurakunnan työhön.
Isäni yrityksessä oli 200 työntekijää. Liikevaihto oli 5 milj. dollaria.
Kun oli kulunut kymmenen vuotta, yritys meni nurin.
Jos olisin vaihtanut vakaumukseni rahaan, -
jos olisin luopunut Jumalan kutsusta isän lupauksen vuoksi, -
olisin ollut konkurssissa, rahaton ja pulassa.
Joidenkin on annettava sitoumukselleen aikaa.
Anna sille kymmenen vuotta ja katso, mitä Jumala tekee.
Lopeta valitus ja arvostelu. Kääri hihat ja yritä parhaasi.
Rakasta ihmisiä ja Jumalaa. Tee parhaasi.
Nyt on kulunut 20 vuotta.
On ihana olla isän kanssa. Olin hänen kanssaan viikko sitten.
Äiti kuoli hiljattain. Se oli rankkaa. Isä tuki minua.
Hän auttaa minua. Hän kyselee Charlotesta.
Koen, että isä on ylpeä minusta.
Konkurssista ja vaikeuksista huolimatta hänessä on iloa.
Se kesti 20 vuotta kauemmin kuin uumoilin.
Tämä vie aikaa.
Minulla matka närkästyksestä hyvään tekoon kesti 20 vuotta.
Jotkut turhautuvat, jos se kestää viisi minuuttia tai vuoden.
Jumalan valtakunnan rakentaminen vie aikaa.
Rentoudutaan ja luotetaan, että Jumala täyttää lupauksensa.
HÄNEN VALTAKUNTANSA ON TÄÄLLÄ
Jumalan lupaukselle ei ole loppua
Hänen rakkautensa meitä kohtaan on loputon
Hänen sylinsä on avoin. Hänen armonsa ei ikinä petä
Kadonneet sielut palaavat kotiin
Rikkinäiset elämät eheytyvät
Sokeat silmät avautuvat. Uusi päivä sarastaa
Jumala on kanssamme. Hänen voimansa on meissä
Se murtautuu pimeyden läpi. Hänen valtakuntansa on täällä
Hän vallitsee, Hän vallitsee. Jumalamme hallitsee kaikkea
Hän vallitsee, Jumalamme
Hän vallitsee, Hän vallitsee. Jumalamme hallitsee kaikkea
Hän vallitsee, Jumalamme
Saamme nähdä ihmetekoja
Näemme vapauden kaduillamme
Sukupolvemme elää Hänen pyhälle nimelleen
Jumala on kanssamme. Hänen voimansa on meissä
Se murtautuu pimeyden läpi. Hänen valtakuntansa on täällä
Hänen totuutensa ja oikeutensa käyvät edellämme
Jumalalle kunnia. Hänen valtakuntansa on täällä
Hän vallitsee, Hän vallitsee. Jumalamme hallitsee kaikkea
Hän vallitsee, Jumalamme
Hän vallitsee, Hän vallitsee. Jumalamme hallitsee kaikkea
Hän vallitsee, Jumalamme
Hän vallitsee
Sinä vallitset
Jumala on kanssamme. Hänen voimansa on meissä
Se murtautuu pimeyden läpi. Hänen valtakuntansa on täällä
Hänen totuutensa ja oikeutensa käyvät edellämme
Jumalalle kunnia. Hänen valtakuntansa on täällä
Hän vallitsee, Hän vallitsee. Jumalamme hallitsee kaikkea
Hän vallitsee, Jumalamme
Lopuksi tarjoamme mahdollisuutta ottaa vastaan Jeesus Kristus.
Kun Jeesus oli ristillä, ihmiset saattoivat sanoa: "Mitä tuhlausta!"
Hän meni ristiltä hautaan, ylösnousemukseen ja taivaaseen.
Nyt Hän elää.
Pyydä Häntä elämääsi. Älä anna tyhjyydentunteen estää.
Hän voi muuttaa elämäsi paremmaksi.
Tee Hänestä Herrasi ja Vapahtajasi.
Sinut on luotu Jumalan läsnäoloa varten. Älä elä ilman sitä.
Kirjoita meille sähköpostia tai soita meille.
Autamme ymmärtämään elämäsi arvo. Hauskaa viikkoa!
Monet ovat kulkeneet kanssamme seikkailussa -
ja nähneet sivun kääntyvän kourallisesta salintäyteiseen.
Taas on kääntynyt uusi sivu.
Tee avaraksi telttasi sija, levennet- täköön sinun majojesi seinien kangas.
Älä säästele! Pidennä telttaköytesi ja vahvista vaarnasi. Jes. 54:2
Tervetuloa uuteen Cherish-kotiin First Direct -areenalle.
Uusi tapahtumapaikka Leedsissä
Enemmän tilaa kukoistaa
Yksi viikonloppu
Cherish-naistenkonferenssi 29.―31. toukokuuta 2014
Suomennos: Marianne Tenetz